சேர்த்து வைத்திருக்கும் தின்பண்டங்களைத் தந்து , பாஷை தெரியாத அவனிடம் பேசி , அவன் பேசுவதையும் ரசிப்பார் கிழவர். அவன் அவரைத் ” தாதா என்றுதான் அழைப்பான். அவரும் அவனுக்குத்தாத்தய்யா ” என்று அவர்கள் வழக்கப்படி உச்சரிக்கப் பலமுறை சொல்லித்தந்தார். அவன் அதை மறுத்து " நை... நை... தாதா " என்று அவருக்குக் கற்றுத் தந்தான். அப்போது அங்கே வந்த அவன் தாய் மீனா கிழவரிடம் விளக்கினாள் : " அவனுக்குத் தமிழே பேச வரமாட்டேங்குது மாம... இன்னும் இரண்டு வயசு போனா கத்துக்குவான். அங்கே யாரும் தமிழிலே பேசறவங்க இல்லை... அங்கே பக்கத்து